
JUDEŢUL GORJ

MUNICIPIUL TÂRGU-JIU                                                                                       PROIECT                                                                                                                                                                                

HOTĂRÂRE

privind interzicerea comercializării plantelor, substanţelor şi preparatelor stupefiante, halucinogene, euforice şi psihotrope în Municipiul Târgu Jiu

Consiliul Local al Municipiului Târgu-Jiu, judeţul Gorj;

Având în vedere:

- referatul nr.4541/27.01.2011 al Compartimentului Autorizări, Avize;

-  prevederile Hotărârii Consiliului Judeţean Gorj nr. 18 din 10.02.2011;

- adresa nr.3336/24.02.2011 a Direcţiei Sanitar Veterinare şi pentru Siguranţa Alimentelor Gorj;

- prevederile Legii nr.339/2005 privind regimul juridic al plantelor, substanţelor şi preparatelor stupefiante şi psihotrope, cu modificările şi completările ulterioare;

- prevederile OG nr.99/2000 care precizează că activitatea de comercializare a produselor şi serviciilor de piaţă trebuie să se facă în conformitate şi cu respectarea principiilor liberei concurenţe, a protecţiei vieţii şi securităţii consumatorilor;

- prevederile OG nr.21/1992 privind protecţia consumatorilor, care interzice atât comercializarea de produse sau prestarea de servicii care pot pune în pericol viaţa, sănătatea sau securitatea consumatorilor, câr şi producerea, importul şi comercializarea produselor falsificate sau contrafăcute;

- prevederile OG nr.2/2001 privind regimul juridic al contravenţiilor, cu modificările şi completările ulterioare;

- prevederile Ordinului nr.121/37/1647/43/8/1 din 16 .02.2011 pentru constituirea echipelor mixte ce vor efectua controale, conform competenţelor legale, în locurile şi/sau în mediile în care se produc, se comercializează, se utilizează sau se consumă substanţe şi/sau produse noi cu efecte psihoactive, dăunătoare sănătăţii, altele decât cele reglementate;

- prevederile Legii nr.52/2003, privind transparenţa decizională în administraţia publică;

- prevederile art.36 alin.1, alin.6 lit.a pct.1, 2, 3 şi 5 din Legea nr.215/2001, privind administraţia publică locală, republicată, cu modificările şi completările ulterioare;

- nota de constatare nr. 34/15.02.2011 al Poliţiei Locale a Municipiului Târgu Jiu;
- avizul comisiilor de specialitate;

 În temeiul art. 45 şi art.115 alin.1 lit.b din Legea nr. 215/2001 privind administraţia publică locală, republicată,

HOTĂRĂŞTE:

Art.1. Începând cu data prezentei hotărâri, autorizarea exercitării activităţii agenţilor economici care funcţionează pe raza Municipiului Târgu Jiu, cu activităţi comerciale încadrate de CAEN în clasele 4719 - Comerţ cu amănuntul în magazine nespecializate, cu vânzare predominantă de produse nealimentare şi 4776 - Comerţ cu amănuntul al florilor, plantelor şi seminţelor;  comerţ cu amănuntul al animalelor de companie şi a hranei pentru acestea, în magazine specializate, se face în baza documentelor prevăzute de HCLnr.5/2003 şi în baza următoarelor documente:

a) declaraţie notarială pe propria răspundere că nu comercializează plante, substanţe şi preparate stupefiante, halucinogene, euforice şi psihotrope;

b) în cazul spaţiilor aflate în locuinţe comune, acordul asociaţiei de proprietari, însoţit de tabelul nominal al locatarilor ce şi-au dat avizul, după caz;

c)  pentru produsele ce fac obiectul exerciţiului comercial pentru care se solicită autorizaţie de funcţionare se vor prezenta autorizaţii emise de Ministerul Agriculturii, Alimentaţiei şi Pădurilor, precum şi certificat de conformitate eliberat de laboratoare acreditate pentru evaluarea conformităţii produsului, după caz.
Art.2. Agenţii economici care la data prezentei hotărâri deţin autorizaţii de funcţionare pentru exercitarea de activităţi comerciale prevăzute la art.1, au obligaţia de a se încadra la prevederile prezentei hotărâri într-un termen de 30 de zile, după care acordul şi autorizaţia de funcţionare îşi încetează aplicabilitatea.

Art.3. Exercitarea oricărei activităţi fără autorizaţia emisă de Primăria Municipiului Târgu Jiu, constituie contravenţie şi se sancţionează cu amendă şi interzicerea activităţii, conform HCL nr.5/27.01.2003, dacă fapta săvârşită nu întruneşte elementele constitutive ale unei infracţiuni prevăzută în legea penală. 

Art.4. Pe raza Municipiul Tg-Jiu se interzice comercializarea, depozitarea, fabricarea, distribuţia, deţinerea, oferirea, transmiterea, achiziţionarea, producerea, intermedierea şi utilizarea plantelor, substanţelor şi preparatelor stupefiante, halucinogene, euforice şi psihotrope, de orice fel, care aduc atingere dezvoltării fizice şi morale a tinerilor sau pun în pericol viaţa şi sănătatea populaţiei, ordinea şi liniştea publică, altele decât cele al căror regim juridic este reglementat prin legislaţia în vigoare.

 Art.5. Interdicţia de la art.4 se aplică şi oricăror derivaţi, compuşi sau amestecuri conţinând una sau mai multe plante şi substanţe stupefiante, halucinogene, euforice şi psihotrope care aduc atingere dezvoltării fizice şi morale a tinerilor sau pun în pericol viaţa şi sănătatea populaţiei, ordinea şi liniştea publică, indiferent de procentul în care se regăseşte substanţa activă, de starea fizică în care se află, de modul de divizare în unităţi de administrare disimulate, falsificate sau contrafăcute, precum şi a celor care au o altă destinaţie de utilizare decât cea pentru care sunt etichetate spre a fi comercializate.
Art.6. De la intrarea în vigoare a prezentei hotărâri deţinătorii din Municipiul Târgu Jiu sunt obligaţi să distrugă pe cheltuiala lor şi fără afectarea mediului înconjurător, toate stocurile de plante, substanţe şi preparate de natura celor care fac obiectul art.4 şi 5 din prezenta hotărâre.
Art.7. (1) Nerespectarea prevederilor art.4 şi 5 din prezenta hotărâre constituie contravenţie şi se sancţionează cu amendă contravenţională cuprinsă între 1.500 lei şi 2.500 lei, cu excepţia faptelor care întrunesc elementele constitutive ale unei infracţiuni, situaţie în care vor fi sesizate organele de urmărire penală. Concomitent aplicării sancţiunii, agentul constatator va dispune, după caz, sesizarea organelor competente în vederea derulării procedurii de confiscare, în vederea distrugerii produselor ce fac obiectul contravenţiei, conform prevederilor legale în vigoare.
(2) Prevederile prezentei hotărâri se completează cu prevederile art.28 din OG nr.2/2001 privind regimul juridic al contravenţiilor, astfel contravenientul putând achita, pe loc sau în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzii prevăzute în actul normativ, agentul constatator făcând menţiune despre această posibilitate în procesul-verbal.
Art.8. Constatarea contravenţiilor şi aplicarea sancţiunilor se face de către agenţi din cadrul  Poliţiei Locale a Municipiului Târgu Jiu împuterniciţi cu atribuţii în acest sens.
Art.9.  Prevederile prezentei hotărâri vor fi duse la îndeplinire de Direcţia Administraţie Publică Locală, Compartimentul Autorizări, Avize şi Poliţia Locală a Municipiului Târgu Jiu.

      Dr. Ing. Florin Cârciumaru                                                       SECRETAR,

